KAMART บวก 0.55% รับข่าวเปิดตัวสินค้าใหม่-ลุ้นกำไรปีนี้โตเด่น
KAMART บวก 0.55% รับข่าวเปิดตัวสินค้าใหม่ โดยปิดตลาดภาคเช้าราคาอยู่ที่ 9.10 บาท บวก 0.05 บาท หรือ 0.55% สูงสุดที่ 9.15 บาท ต่ำสุดที่ 9.05 บาท มูลค่าซื้อขายที่ 14.67 ล้านบาท ด้าน บล.โนมูระฯ แนะนำ "ซื้อ" ให้เป้า 12.30 บาท มองยอดขาย-กำไรปี 60 เติบโตโดดเด่น
19 มิ.ย. 2560

ผู้สื่อข่าวรายงานว่า ราคาหุ้น บริษัท คาร์มาร์ท จำกัด (มหาชน) หรือ KAMART ปิดตลาดภาคเช้าราคาอยู่ที่ 9.10 บาท บวก 0.05 บาท หรือ 0.55% สูงสุดที่ 9.15 บาท ต่ำสุดที่ 9.05 บาท มูลค่าซื้อขายที่ 14.67 ล้านบาท ขณะที่ดัชนีตลาดหุ้นไทยโดยรวมบวก 0.37%

ด้าน บล.โนมูระ พัฒนสิน ระบุในบทวิเคราะห์ (16 มิ.ย.) แนะ “ซื้อ” KAMART ให้ราคาเหมาะสม 12.30 บาท โดยมีมุมมองเชิงบวกต่อประเด็นข่าวที่ KAMART เตรียมเปิดตัวสินค้าใหม่ 9 รายการ ภายใต้แบรนด์ Oppa Style 3 รายการ และ Skin Lab 6 รายการ  โดยได้มีการทดลองตลาดแล้วแบรนด์ละ 1 รายการในช่วงเดือนที่ผ่านมา
ทั้งนี้มองว่าการเปิดตัวสินค้าใหม่จะเป็นแรงผลักดันให้ยอดขายและกำไรสุทธิในปี 2560 เติบโตโดดเด่น 15% ช่วงเดียวกันเมื่อปีก่อน และ 23.9% ช่วงเดียวกันเมื่อปีก่อน สู่ระดับ 1.65 พันล้านบาท และ 327 ล้านบาท ตามลำดับ จึงคงคำแนะนำ ซื้อ ด้วยมูลค่าเหมาะสมปี 2560 ที่ 12.30 บาท  แนวต้านแรก 9.45 บาท